ועדת הכנסת, כנסת 25, פרוטוקול מספר 39, 2023-05-03 00:00

אופיר כץ: שלום לכולם

אופיר כץ:  אני מתכבד לפתוח את ישיבת ועדת הכנסת

אופיר כץ:  היום יום רביעי, ה-3 במאי, י"ב באייר התשפ"ג

אופיר כץ:  על סדר-היום: ביטול ישיבת כנסת ביום שני, י"ז באייר התשפ"ג, 8 במאי 2023 (ערב ל"ג בעומר)

דן מרזוק: בהתאם לסעיף 19(א)(1) לתקנון, יושב-ראש הכנסת מבקש את אישורה של הוועדה לבטל את ישיבת הכנסת ביום שני בשבוע הבא, י"ז באייר התשפ"ג, 8 במאי 2023 – זה ערב ל"ג בעומר

דן מרזוק:  אנחנו גם בדקנו קצת אחורנית וראינו שבכל שנה הכנסת התאימה את שעות הפעילות שלה בערב ל"ג בעומר על מנת לאפשר לחברי הכנסת להגיע להדלקות, והפעם מבקש יושב-ראש הכנסת – ואני מבין שהדבר גם מתואם עם סיעות האופוזיציה – - -         

אופיר כץ: מתואם

דן מרזוק: - - לבטל את הישיבה בערב ל"ג בעומר ביום שני בשבוע הבא

אופיר כץ: זה לא לגבי ועדות – זה רק מליאה

דן מרזוק: זה רק לגבי מליאת הכנסת

אופיר כץ: מי בעד? מי נגד?     

אופיר כץ: בעד – 2 

אופיר כץ: נמנעים – אין 

אופיר כץ: אושר פה אחד

אופיר כץ: סעיף שני – בחירת ממלא מקום ליושב-ראש הכנסת בעת היעדרו מהארץ

דן מרזוק: גם כאן מתבקשת ועדת הכנסת לאשר מינוי ממלא מקום ליושב-ראש הכנסת בשתי תקופות שונות שבהן הוא ייעדר מהארץ: היושב-ראש ייצא מהארץ ביום ראשון בשבוע הבא, ה-7 במאי, ויחזור ביום שלישי, ה-9 במאי – הוא נוסע לביקור מדיני באיטליה; ביום שלישי בשבוע שלאחר מכן, ב-16 במאי, עד יום חמישי, ה-18 במאי – גם כאן היושב-ראש ייעדר מהארץ והוא נוסע לביקור מדיני ברומניה

דן מרזוק:  היושב-ראש ממליץ שוועדת הכנסת תקבע כי  מי שימלא את מקומו זה סגן יושב-ראש הכנסת, חבר הכנסת אוריאל בוסו

אופיר כץ: מי בעד? מי נגד?     

אופיר כץ: בעד – 2 

אופיר כץ: נמנעים – אין  

אופיר כץ: אושר פה אחד

אופיר כץ: סעיף 3 – הוספת ממלאי מקום קבועים בוועדות

אופיר כץ:  אני מבקש להודיע על הוספת חבר הכנסת ששון גואטה כממלא מקום קבוע בוועדת הכלכלה ובוועדת הפנים והגנת הסביבה מטעם סיעת הליכוד

אופיר כץ:      כמו כן, אבקש להוסיף את חבר הכנסת אביחי בוארון כממלא מקום בוועדת הכספים

אופיר כץ:      מי בעד? מי נגד?     

אופיר כץ: בעד – 2 

אופיר כץ: נמנעים – אין 

אופיר כץ: אושר פה אחד

אופיר כץ:      הישיבה הסתיימה

אופיר כץ:  תודה רבה

אופיר כץ:  תודה לך